CELEX: 52012DP0213
Language: sl
Date: 2012-05-22 00:00:00
Title: Sprememba Poslovnika Evropskega parlamenta o izvajanju evropske državljanske pobude Sklep Evropskega parlamenta z dne 22. maja 2012 o spremembi Poslovnika Evropskega parlamenta o izvajanju evropske državljanske pobude (2011/2302(REG))

13.9.2013   
            
            
               SL
            
            
               Uradni list Evropske unije
            
            
               CE 264/98
            
         Torek, 22. maj 2012Sprememba Poslovnika Evropskega parlamenta o izvajanju evropske državljanske pobude
   P7_TA(2012)0213
   Sklep Evropskega parlamenta z dne 22. maja 2012 o spremembi Poslovnika Evropskega parlamenta o izvajanju evropske državljanske pobude (2011/2302(REG))
   2013/C 264 E/18
   
      Evropski parlament,
   
               —
            
            
               ob upoštevanju predlogov sprememb Poslovnika (B7-0539/2011 in B7-0732/2011),
            
         
               —
            
            
               ob upoštevanju členov 211 in 212 Poslovnika,
            
         
               —
            
            
               ob upoštevanju poročila Odbora za ustavne zadeve (A7-0148/2012),
            
         
               1.
            
            
               sklene spremeniti svoj poslovnik, kot sledi;
            
         
               2.
            
            
               opozarja, da bodo spremembe začele veljati na prvi dan naslednjega delnega zasedanja;
            
         
               3.
            
            
               poziva svojega predsednika, naj sprejme ustrezne ukrepe, da se v Evropskem parlamentu vzpostavi enotna kontaktna točka za zadeve, povezane z državljansko pobudo, na katero se bodo lahko obrnili državljani, predstavniška združenja in evropska civilna družba;
            
         
               4.
            
            
               poziva Komisijo, naj v pismu, naslovljenem na predsednika Evropskega parlamenta, potrdi svoj namen, da jo bo na vseh javnih predstavitvah evropskih državljanskih pobud načeloma zastopal komisar, pristojen za področje, s katerega je pobuda, kadar pa ta ni na voljo po možnosti drug komisar ali generalni direktor, pristojen za področje, s katerega je pobuda;
            
         
               5.
            
            
               poziva svoje predsedstvo in generalnega sekretarja, naj sprejmeta ustrezne ukrepe, da bi bile javne predstavitve evropskih državljanskih pobud čim opaznejše, in poskrbita za ustrezno opremo, tudi uporabo najboljše razpoložljive informacijske in komunikacijske tehnologije;
            
         
               6.
            
            
               meni, da bi bilo treba spodbujati navzočnost poslancev Evropskega parlamenta na predstavitvah o evropskih državljanskih pobudah;
            
         
               7.
            
            
               naroči svojemu predsedniku, naj ta sklep posreduje Svetu in Komisiji v vednost.
            
         
               SEDANJE BESEDILO
            
            
               SPREMEMBA
            
         
               
                  Spremembi 5 in 4
               
            
         
               
                  Poslovnik Evropskega parlamenta
               
               
                  Člen 197 a (novo)
               
            
         
                
            
            
               Člen 197a
               Javne predstavitve o državljanskih pobudah
            
         
                
            
            
               
                  
                     1.
                     
                     Ko je Komisija državljansko pobudo objavila v ustreznem registru v skladu s točko (a) člena 10(1) Uredbe (EU) št. 211/2011 (1), predsednik Evropskega parlamenta na predlog predsednika konference predsednikov odborov:
                  
               
               
                           
                              
                                 (a)
                              
                           
                        
                        
                           
                              
                                 zakonodajnemu odboru, pristojnemu za vsebino pobude v skladu s Prilogo VII, naloži, naj organizira javno predstavitev iz člena 11 Uredbe (EU) št. 211/2011; odbor, pristojen za peticije, je samodejno pridružen zakonodajnemu odboru v skladu s členom 50;
                           
                        
                     
                           
                              
                                 (b)
                              
                           
                        
                        
                           
                              
                                 lahko, kadar dve ali več državljanskih pobud, objavljenih v ustreznem registru v skladu s točko (a) člena 10(1) Uredbe (EU) št. 211/2011, obravnava podobno vsebino, po posvetovanju z organizatorji sklene, da se organizira skupna javna predstavitev, v kateri se enako obravnavajo vse državljanske pobude.
                              
                           
                        
                     
         
                
            
            
               
                  
                     2.
                     
                     Pristojni odbor:
                  
               
               
                           
                              
                                 (a)
                              
                           
                        
                        
                           
                              
                                 preveri, ali je Komisija sprejela organizatorje na ustrezni ravni, v skladu s točko (b) člena 10(1) Uredbe (EU) št. 211/2011;
                           
                        
                     
                           
                              
                                 (b)
                              
                           
                        
                        
                           
                              
                                 zagotovi (po potrebi ji pri tem pomaga konferenca predsednikov odborov), da Komisija ustrezno sodeluje pri pripravi javne predstavitve in da je na predstavitvi zastopana na ustrezni ravni.
                              
                           
                        
                     
         
                
            
            
               
                  
                     3.
                     
                     Predsednik pristojnega odbora skliče javno predstavitev na ustrezen datum v treh mesecih po predložitvi pobude Komisiji v skladu s členom 9 Uredbe (EU) št. 211/2011.
                  
               
            
         
                
            
            
               
                  
                     4.
                     
                     Pristojni odbor pripravi javno predstavitev v Parlamentu, po potrebi skupaj z drugimi institucijami in organi Unije, ki morda želijo sodelovati. Povabi lahko druge zainteresirane strani.
                  
               
               
                  
                     Pristojni odbor povabi predstavniško skupino organizatorjev, v kateri je vsaj ena od kontaktnih oseb iz drugega pododstavka člena 3(2) Uredbe (EU) št. 211/2011, naj na predstavitvi predstavi pobudo.
                  
               
            
         
                
            
            
               
                  
                     5.
                     
                     Predsedstvo v skladu z dogovorom s Komisijo sprejme pravila o povračilu nastalih stroškov.
                  
               
            
         
                
            
            
               
                  
                     6.
                     
                     Pooblastila iz tega člena lahko predsednik Parlamenta in predsednik konference predsednikov odborov preneseta na podpredsednika oziroma na drugega predsednika odbora.
                  
               
            
         
                
            
            
               
                  
                     7.
                     
                     Če so izpolnjeni pogoji iz členov 50 in 51 se te določbe smiselno uporabljajo tudi za druge odbore. Uporablja se tudi člen 188.
                  
               
               
                  
                     Člen 23(9) se za javne predstavitve o državljanskih pobudah ne uporablja.
                  
               
            
         
               
                  Sprememba 2
               
            
         
               
                  Poslovnik Evropskega parlamenta
               
               
                  Člen 203 a
               
            
         
               Ko je Parlament obveščen, da je bila Komisija vabljena, naj v skladu s členom 11(4) Pogodbe EU predloži predlog pravnega akta, odbor za peticije preveri, ali bo to vplivalo na njegovo delo in po potrebi o tem obvesti predlagatelje peticij, ki se nanašajo na zadevno temo.
            
            
               Ko je Parlament obveščen, da je bila Komisija vabljena, naj v skladu s členom 11(4) Pogodbe EU 
                     in Uredbo (EU) št. 211/2011
                   predloži predlog pravnega akta, odbor
                     , pristojen
                   za peticije, preveri, ali bo to vplivalo na njegovo delo in po potrebi o tem obvesti predlagatelje peticij, ki se nanašajo na sorodno temo.
            
         
                
            
            
               
                  
                     Predlagane državljanske pobude, ki so bile prijavljene v skladu s členom 4 Uredbe (EU) št. 211/2011, vendar Komisiji v skladu s členom 9 navedene uredbe ne morejo biti predložene, ker niso bili izpolnjeni vsi ustrezni postopki in pogoji, lahko preuči odbor, pristojen za peticije, če oceni, da je primerno, da se jih obravnava. Smiselno se uporabljajo členi 201, 202 in 203.
                  
               
            
         
      (1)  Uredba (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (UL L 65, 11.3.2011, str. 1).